После Априлског рата и окупације Краљевине Југославије, 1941. године, била је веома активна у припремама и организовању оружаног устанка у Црној Гори. Учествовала је у Тринаестојулском устанку, а затим се у августу пребацила у Санџак, где је са супругом Љубишом, радила на припремама народа за оружану борбу против окупатора. Приликом италијанског напада на групу партизана, у којој су се налазили Ђина и Љубиша, код села Седобро 27. септембра 1941. године, погинуо је Љубиша и још двојица партизана, браћа Бојовић - Радош и Перо.